Държавен вестник, бр. 72, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  72
представяне на допълнителни документи, 
които следва да бъдат представени в срок до 
14 работни дни от датата на уведомяването. 
(10) Срокът по ал. 8 спира през времето за 
предоставяне на допълнителна информация 
и/или документи.
(11) Получателят няма право да подаде 
друго искане за одобрение на неодобрените 
дейности.
Чл. 32. (1) В срок 14 работни дни от датата 
на получаване на уведомителното писмо за 
пълно или частично одобрение получателят/
получателите подава/подават заявка за меж­
динно или окончателно плащане по образец, 
утвърден от изпълнителния директор на РА, 
в ЦУ – ДФЗ и прилага документи съгласно 
приложение № 10.
(2) Документите по ал. 1 трябва да бъдат 
представени в оригинал, нотариално заверено 
копие или копие, заверено от представлява­
щия получателя. В случай на представяне 
на заверени копия на документи техните 
оригинали се осигуряват за преглед от слу­
жител на РА.
Чл. 33. (1) Централно управление на Дър­
жавен фонд „Земеделие“ извършва преглед на 
документите по чл. 32, ал. 1 в присъствието 
на получателя на помощта.
(2) В случай на липса или нередовност 
на документите по ал. 1 ЦУ – ДФЗ връща 
документите на получателя на помощта 
заедно с писмено изложение на липсите и 
нередовностите.
(3) След отстраняване на констатираните 
пропуски по ал. 2 получателят на помощта 
има право в рамките на едномесечен срок 
отново да подаде заявка за плащане. 
(4) След приемане на документите за 
плащане получателят на помощта получа­
ва уникален идентификационен номер на 
заявката.
Чл. 34. (1) В срок до четири месеца от 
подаване на заявката за плащане РА:
1. извършва административни проверки 
на представените документи, заявените 
данни и други обстоятелства, свързани със 
заявката за плащане;
2. може да извърши проверка на място за 
установяване на фактическото съответствие 
с представените документи, която включва 
и проверка за функционална несамостоя­
телност, която:
а) се извършва в присъствието на по­
лучателя на помощта, упълномощен негов 
представител или служител;
б) при приключване на проверката на 
място служителят на РА представя протокола 
с резултатите от проверката за подпис на по­
лучателя, упълномощен негов представител 
или служител, който има право да напише 
в протокола обяснения и възражения по 
направените констатации;
в) копие от протокола по буква „б“ се 
предоставя на получателя, упълномощения 
негов представител или служител веднага 
след приключване на проверката на място;
г) в случай че получателят на помощта, 
упълномощен негов представител или слу­
жител не е открит при извършване на про­
верката на място, РА уведомява получателя, 
като му изпраща копие от протокола; 
д) в срок до 10 работни дни от получава­
нето на протокола за проверката на място 
получателят може да направи възражения 
и да даде обяснения по направените конста­
тации пред изпълнителния директор на РА;
3. одобрява или мотивирано отказва със 
заповед на изпълнителния директор на РА 
изплащането на финансовата помощ;
4. изплаща одобрената финансова помощ.
(2) В случай на нередовност на докумен­
тите или непълнота и неяснота на заявените 
данни и посочените факти централното упра­
вление на РА писмено уведомява получателя 
на помощта, който в срок до 15 работни 
дни от получаване на уведомяването може 
да отстрани констатираните нередовности, 
непълноти или неясноти чрез представяне 
на допълнителни и/или нови документи, 
включително документи извън посочените 
в приложение № 10.
(3) Срокът по ал. 1 може да бъде удължен 
в следните случаи:
1. когато е изпратено писмо за отстраня­
ване на нередовности, той се удължава със 
срока за получаване на отговор;
2. със заповед на изпълнителния дирек­
тор на РА в случай, че по даден проект е 
необходимо становище на други органи или 
институции, както и когато в резултат от 
дейностите по ал. 1 са събрани документи 
и/или информация, които създават съмнение 
за нередност;
3. когато е необходимо експертно стано­
вище от комисия за проверка на разходите 
и дейностите при подаване на заявка за 
плащане, както и за установяване на функци­
онална несамостоятелност, той се удължава 
със срока на работа на комисията, който се 
удостоверява с акта за нейното създаване от 
изпълнителния директор на РА, и до датата 
на вземане на решение за оценка;
4. когато се провежда контролна про­
верка въз основа на Приложение I, т. 4 от 
Регламент (ЕО) № 885/2006 на Комисията 
от 21 юни 2006 г. относно реда и начина на 
прилагане на Регламент (ЕО) № 1290/2005 
на Съвета по отношение на акредитиране­
то на агенциите платци и други стопански